作者：吴潜
词牌/韵律：贺新郎

paragraphs: 说著成凄楚。
正尘飞、岷峨滟澦，兔嗥孤舞。
颇牧禁中留不住，弹压征西幕府。
便一舸、月汀烟渚。
四塞三关天样险，问何人、自辟鼪鼯路。
成败事，几今古。
荼䕷芍药春将暮。
最无情、飘零柳絮，搅人离绪。
屈指秋风吹雁信，应忆西湖夜雨。
谩岁月、消磨如许。
上下四方男子志，肯临歧、昵昵儿曹语。
呼大白，为君举。